Raamleping

								14.05.2024 nr 2-2/24/469-1

Riigi Kaitseinvesteeringute Keskus, registrikood 70009764, aadress Järve tn 34a, 11314 Tallinn,
Kaitsevägi registrikood 70008641, aadress Juhkentali tn 58, 15007 Tallinn,
keda esindab Riigi Kaitseinvesteeringute Keskuse põhimääruse alusel peadirektor Magnus-Valdemar Saar (edaspidi nimetatud tellija), ühelt poolt 

ja

MODUREN GRUPP OÜ, registrikood 11406403, aadress Jüri tn 20c, 65609 Võru linn, keda esindab põhikirja alusel juhatuse liige Janek Eks (edaspidi nimetatud täitja), teiselt poolt (edaspidi eraldi ja üksikult nimetatud pool ning koos ja ühiselt nimetatud pooled), sõlmisid käesoleva raamlepingu (edaspidi nimetatud leping) alljärgnevas:

1.	Lepingu sõlmimise alus ja ese

1.1	Leping sõlmitakse lähtudes riigihanke „Õppuste toitlustamine“ (viitenumber 275219) (edaspidi riigihange) alusdokumentidest ning nimetatud riigihanke raames täitja poolt esitatud pakkumusest.
1.2	Tellija sõlmib lepingu täitjaga, tuginedes täitja pakkumusele, lepingus fikseeritud täitja avaldustele ja kinnitustele ning eeldades heas usus täitja professionaalsust ja võimekust lepingut nõuetekohaselt täita. Alltöövõtjate kasutamise korral jääb lepingu nõuetekohase täitmise eest tellija ees vastutavaks täitja.

1.3	Täitja avaldab ja kinnitab, et:

1.3.1	temal ja tema esindajal on lepingu sõlmimiseks kõik õigused ja volitused;
1.3.2	ta on lepinguga ja riigihanke alusdokumentidega tutvunud ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
1.3.3	lepingu täitmisega ei kahjustata kolmandate isikute õigusi ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita;
1.3.4	ta omab lepingu täitmiseks vajalikke kehtivaid lubasid, registreeringuid, esindusõigusi ja sertifikaate ning nende lõppemisel hankelepingu kehtivusperioodil kohustub neid pikendama/uuendama. Kui lubade, registreeringute, esindusõiguste ja sertifikaatide pikendamine ei ole võimalik temast sõltumata asjaoludel, on täitja kohustus tellijat sellest koheselt teavitada.

1.4	Lepingu esemeks on õppuste toitlustamise teenus, mis on kirjeldatud riigihanke alusdokumentide tehnilises kirjelduses (edaspidi teenus). 
1.5	Sõltuvalt hankelepingu esemest sätestatakse teenuse täpne sisu, kogus, täpne teenuse osutamise asukoht ja tähtpäev hankelepingutes.
1.6	Teenus peab vastama riigihanke alusdokumentidele ja täitja poolt esitatud pakkumusele, mis on ühtlasi lepingu lahutamatuks osaks.
1.7	Leping on sõlmitud hanke osa(de)s:

osa 8 - Õppuste toitlustamine Põlva maakonnas;
osa 13 - Õppuste toitlustamine Valga maakonnas;
osa 15 - Õppuste toitlustamine Võru maakonnas.

2.	Lepingu osad

2.1	Lepingu lahutamatuteks osadeks on riigihanke alusdokumendid, täitja riigihanke pakkumus ning nende lisad, riigihanke menetluse ajal antud selgitused, kinnituskirjad, lepingu alusel sõlmitud hankelepingud, poolte vahel edastatud teated ning kõik sõlmitavad lepingu muudatused ja lisad. 
2.2	Hankelepingutena on käsitletavad ka tellimused, tellimiskirjad, ostutellimused vmt millega võetakse rahaline kohustus.
2.3	Kõik lepingu muudatused jõustuvad pärast nende allkirjastamist poolte poolt või poolte poolt määratud tähtajal.

3.	Poolte õigused ja kohustused

3.1	Täitja kohustub:

3.1.1	osutama teenust vastavalt lepingus määratletud tingimustele, kvaliteetselt ja õigeaegselt, valides teenuse osutamiseks oma äranägemisel vajalikud meetodid ning juhindudes seejuures saavutatavast eesmärgist;
3.1.2	tagama teenuse osutamiseks lepinguga kokkulepitud tasu eest vajaliku tööjõu, vahendid jms mis on vajalikud eesmärgi saavutamiseks;
3.1.3	pakkuma lepingu kestuse perioodil sama teenust, mille ta esitas riigihanke menetluses või selle täiendatud versiooni vastavalt tellija nõuetele;
3.1.4	esitama tellija nõudmisel määratud perioodi osas koondväljavõtte MS Excel formaadis või tellijaga kokkuleppel muus formaadis 10 päeva jooksul vastava nõude saamisest tellitud teenuste kohta (sh tellimuse tegemise kuupäev, teenuse nimetus, kogused ja summa km-ta, teenuste maksumus kokku km-ta), kui pooled ei ole kokku leppinud teisiti;
3.1.5	teavitama tellijat lepingu täitmist takistavatest asjaoludest;
3.1.6	tellija nõudmisel esitama informatsiooni (maht ja otstarve) alltöövõtjate kohta. Juhul, kui vastavasisuline informatsioon on esitatud enne lepingu sõlmimist, peab täitja kooskõlastama eelnevalt eespool nimetatud isikute vahetumise.

3.2	Täitjal on õigus:

3.2.1	saada tellijalt lepingu täitmiseks vajalikku teavet;
3.2.2	teha tellijale ettepanekuid teenuse parema organiseerimise osas;
3.2.3	saada lepinguliste kohustuste täitmise eest kokkulepitud tasu.

3.3	Tellija kohustub:

3.3.1	vastama mõistliku aja jooksul kõikidele täitja poolt esitatud taotlustele juhiste täpsustamiseks;
3.3.2	informeerima täitjat esimesel võimalusel probleemidest, mis on seotud teenuse osutamisega.

3.4	Tellijal on õigus:

3.4.1	jooksvalt nõuda ja kontrollida lepingust tulenevate kohustuste täitmist;
3.4.2	konsulteerida vajadusel täitjaga lepingu esemega seotud küsimustes;
3.4.3	teha täitjale ettepanekuid teenuse organiseerimise ja muudatuste osas;
3.4.4	kontrollida täitja poolt esitatud arvete, kalkulatsioonide ja muude kulutuste vastavust tegelikkusele, seejuures vajadusel küsida alltöövõtjate arvete esitamist;
3.4.5	nõuda teenuse osutamise katkestamist või lõpetamist, kui teenuse osutamisel selgub, et teenus ei vasta lepingutingimustele. Tellija keeldumisel teenuse osutamisest peab täitja osutama tellijale nõuetekohase teenuse. Nõuetekohase teenuse osutamiseni tellijale loetakse täitja teenuse osutamisega viivitanuks.

4.	Lepingu täitmine

4.1	Täitja toidu valmistamise ja väljastamise asukoht on esitatud täitja pakkumuses. Asukoha muutumisel teavitatakse tellijat viivitamata, mille järgselt vormistatakse lepingu muudatus.
4.2	Lepingu täitmine toimub vastavalt tellija vajadustele sõlmitavate hankelepingute alusel. Tellija võib vajadusel tellida teenust koos kohaletoimetamisega, mille maksumus täpsustatakse hinnapäringutes või minikonkurssides. Leping ilma hankelepingu või tellimuseta ei kohusta tellijat teenust tellima. Hankelepingute sõlmimisel juhinduvad pooled järgmisest:

4.2.1	Kiireloomulise vajaduse (vajaduse ilmnemise aeg kolm või vähem tööpäeva enne õppuse algust) korral võib tellija tellida teenust lepingu pooleks olevalt täitjalt, kes asub logistiliselt õppuse toimumise asukohapunktile kõige soodsamas asukohas (asukoha hindamisel võetakse aluseks vahemaa ning trajektoor) eeldusel, et punktides 4.2.1 ja 4.2.2 toodud tellimuste kogumaksumus ei ületa 20% kogu lepingu eeldatavast maksumusest ning iga sellise hankelepingu maksumus on väiksem kui riigihanke piirmäär. Juhul kui kõige soodsamas asukohas asuv täitja ei ole võimeline teenust pakkuma, pöördub tellija järgmise soodsaimas asukohas asuva täitja poole jne. Sõltuvalt teenuse sisust, võib tellija ka kiireloomuliste tellimuste korral korraldada minikonkursi lepingu punktis 4.2.3 sätestatud korras.
4.2.2	Tellija võib tellida teenust eeldatava maksumusega kuni 5000 eurot käibemaksuta lepingu pooleks olevalt täitjalt, kes asub logistiliselt õppuse toimumise asukohapunktile kõige soodsamas asukohas (asukoha hindamisel võetakse aluseks vahemaa ning trajektoor) eeldusel, et punktides 4.2.1 ja 4.2.2 toodud tellimuste kogumaksumus ei ületa 20% kogu lepingu eeldatavast maksumusest. Juhul kui kõige soodsamas asukohas asuv täitja ei ole võimeline teenust pakkuma, pöördub tellija järgmise soodsaimas asukohas asuva täitja poole jne. Tellija võib ka alla 5000 euroste tellimuste korral korraldada minikonkursi lepingu punktis 4.2.3 sätestatud korras.
4.2.3	Kui riigihankes esitati mitu edukaks tunnistatud riigihanke pakkumust ja tellija on sõlminud lepingud mitme täitjaga ning lepingus ei ole sätestatud kõiki selle alusel sõlmitavate hankelepingute tingimusi, korraldab tellija lepingu alusel hankelepingu sõlmimiseks lepingu osapoolteks olevate pakkujate vahel minikonkursi.

4.2.3.1	Tellija toob minikonkursil välja selle minikonkursi tingimused, soovitavate teenuste loetelu ja täpsustused ning muu vajaliku, mille alusel on võimalik pakkumuse esitamine.
4.2.3.2	Tellija sätestab pakkumuste esitamiseks mõistliku aja, lähtudes teenuse vajaduse kiireloomulisusest ning teenuse sisust.
4.2.3.3	Hindamiskriteeriumiks minikonkursis on majanduslikult soodsaim pakkumus. Minikonkursis kasutatakse hinnatavate näitajatena kriteeriumit: maksumus/ühiku hind – osakaal 100 punkti.
4.2.3.4	Kui edukas minikonkursi pakkuja ei asu täitma hankelepingut (k.a ostutellimust), hindab tellija kõiki ülejäänud pakkumusi uuesti ja tunnistab edukaks pakkumuse, mis on vastavaks tunnistatud pakkumustest hindamise kriteeriumide alusel parim. Lepingu sõlmimisest või täitma hakkamisest keeldunud pakkuja on kohustatud tellija nõudmisel hüvitama tema pakkumuse ja hankelepingu sõlminud järgneva eduka pakkuja pakkumuse hinnavahe. Samasugused tingimused kehtivad ka juhul, kui edukas pakkuja võtab pakkumuse tagasi enne hankelepingu jõustumist. 
4.2.3.5	Juhul, kui teenus vajab järeltegevusi või täiendavaid tegevusi, mida tellija ei osanud minikonkursis ette näha, jätkatakse täitjaga, kes osutab põhiteenust, ilma uut minikonkurssi korraldamata.

4.3	Juhul, kui riigihankes sõlmiti leping ainult ühe täitjaga või lepingu kehtivuse perioodil väheneb täitjate arv üheni ning pole võimalik minikonkursse läbi viia, toimub lepingu täitmine hinnapäringute alusel lepingus sätestatud tingimuste kohaselt.
4.4	Hankelepingud sõlmitakse/tellimused esitatakse vähemalt kirjalikku taasesitamist võimaldavas vormis e-kirja teel. Kui hankelepingu maksumus on suurem kui 50 000 eurot ilma km-ta, sõlmitakse hankeleping kahepoolselt allkirjastatud dokumendina.

5.	Lepingu maksumus ja maksetingimused

5.1	Lepingu alusel sõlmitavate hankelepingute maksimaalne kogumaksumus on hanke osa eeldatav maksumus, millele lisandub käibemaks seaduses sätestatud juhul järgnevalt:

osa 8 - Õppuste toitlustamine Põlva maakonnas eeldatav maksumus 500 000 eurot;
osa 13 - Õppuste toitlustamine Valga maakonnas eeldatav maksumus 500 000 eurot;
osa 15 - Õppuste toitlustamine Võru maakonnas eeldatav maksumus 500 000 eurot.

5.2	Täitja esitab arve e-arvena (masintöödeldavas XML-formaadis) iga lepingus nimetatud tellija kohta eraldi ja iga tellijaga kokkulepitud sagedusel. 

5.2.1	Maksja  (täpsustatakse hankelepingus) andmed:

Riigi Kaitseinvesteeringute Keskus, Järve 34a, 11314 Tallinn, registrikood 70009764;
Kaitsevägi, Juhkentali 58, 15007 Tallinn, registrikood 70008641.

Muud arvele mägitavad andmed:

lepingu nr 2-2/24/469-<jrk_nr> ja hankelepingu või tellimuse nr (selle olemasolul);
hankeosa lepingu viitenumber 275219……………;
tellija kontaktisiku nimi ja muu vajalik info.

5.3	Tellija tasub vastuvõetud ja lepingutingimustele vastava teenuse eest arvel esitatud arveldusarvele 28 päeva jooksul pärast lepingu tingimustele vastava arve kättesaamist. Tellijal on õigus keelduda arve tasumisest, kui talle või tema poolt volitatud teenust vastu võtvale isikule ei ole täitja poolt antud võimalust teenust üle kontrollida.
5.4	Tellija ei aktsepteeri arvet, mis ei vasta lepingutingimustele. Sellisel juhul esitab täitja uue arve viie tööpäeva jooksul. Tellija ei maksa viivist arvelt, mille esitamata jätmise või valesti esitamise eest ei vastuta tellija.
5.5	Tasumine loetakse teostatuks tellija panga poolt maksekorralduse vastuvõtmisest. 
5.6	Tellija kontrollib enne arve, mille maksumus on koos käibemaksuga 10 000 eurot või rohkem, tasumist täitja maksuvõla puudumist Maksu- ja Tolliameti kodulehekülje kaudu. Vähemalt 10 000 eurose maksuvõla olemasolu korral informeerib tellija tasutavast arvest Maksu- ja Tolliametit.
5.7	Täitja kohustub esitama vajadusel eraldi arve NATO relvajõudude tarbeks tehtud kulude kohta. 

5.7.1	NATO relvajõudude tarbeks tellitavale teenusele rakendub 0%-line käibemaksumäär vastavalt käibemaksuseaduse §-le 15.
5.7.2	NATO relvajõudude tarbeks tellitava teenuse tingimused lepitakse kokku hankelepingus. 
5.7.3	Maksusoodustuse rakendamise aluseks on tellija poolt täitjale esitatud käibemaksuvabastuse tõend.

6.	Vääramatu jõud

6.1	Lepingust tulenevate kohustuste rikkumine on vabandatav, kui pool on rikkunud kohustust vääramatu jõu tõttu. Pooled loevad vääramatuks jõuks asjaolu, mida kohustust rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks, näiteks loodusõnnetusi, üldisi elektrikatkestusi, blokaadi. Pooled ei loe vääramatuks jõuks täitja kolmandast isikust lepingupartneri suutmatust lepingut täita.
6.2	Kui mistahes vääramatu jõu tingimustele vastav asjaolu tõi kaasa lepingu mittetäitmise lepingus või selle lisades ettenähtud tähtajal ning selle mõju on ajutine, on lepingust tulenevat kohustust rikkunud poole käitumine vabandatav üksnes ajal, mil vääramatu jõud kohustuse täitmist takistas.
6.3	Pool, kes ei suuda oma kohustusi vääramatu jõu tõttu täita, peab viivitamatult teatama teisele poolele nimetatud olukorra tekkimisest ja lõppemisest. Mitteteatamine või mitteõigeaegne teatamine võtab poolelt õiguse viidata rikkumise vabandatavusele, s.o vääramatu jõu esinemisele ning teavitamise kohustust rikkunud pool vastutab lepingulise kohustuse rikkumise eest vastavalt hankelepingus sätestatule.
6.4	Juhul, kui vääramatu jõu mõju on alaline ning ei võimalda pooltel täita lepingulisi kohustusi täielikult või osaliselt, on pooltel õigus leping üles öelda või taganeda, tehes teisele poolele vastava lepingust ülesütlemis- või taganemisavalduse.
6.5	Covid 19 pandeemiast tulenevat ei käsitle pooled vääramatu jõuna. Juhul, kui pärast käesoleva lepingu sõlmimist kehtestatakse uusi ettenägematuid piiranguid, mis on seotud Covid 19 pandeemiaga ning millest johtuvalt ei ole võimalik või on takistatud hankelepingu täitmine, siis võib see olla käsitletav vääramatu jõuna. 

7.	Konfidentsiaalsus

7.1	Konfidentsiaalse teabe all mõistavad pooled lepingu täitmisel teatavaks saanud teavet, isikuandmeid, turvaandmeid, selgelt tähistatud asutusesiseseks kasutamiseks tunnistatud dokumente ning muud teavet, mille avalikuks tulek võiks kahjustada tellija huve. Konfidentsiaalne teave ei hõlma endas teavet, mille avalikustamise kohustus tuleneb õigusaktidest tingimusel, et selline avaldamine viiakse läbi võimalikest variantidest kõige piiratumal viisil.
7.2	Konfidentsiaalsusnõude kohaselt kohustub täitja mitte avaldama lepingu kehtivuse ajal ega hiljem tellija kirjaliku nõusolekuta tellija konfidentsiaalset teavet. Täitja kaitseb temale lepingu täitmise käigus teatavaks saanud teabe konfidentsiaalsust.
7.3	Täitja kohustub mitte kasutama tellija kirjaliku nõusolekuta lepingu juurde kuuluvat dokumenti või informatsiooni, v.a juhtudel, mis on vajalikud lepingu täitmiseks. Kõik dokumendid peale lepingu ja selle lisade on tellija omand ja kui tellija nõuab, on täitja kohustatud talle need pärast lepingu lõppemist tagastama.
7.4	Asutusesiseseks kasutamiseks tunnistatud teabe avaldamine mistahes kolmandatele isikutele on keelatud.
7.5	Avalikkusele suunatud lepingu eseme või selle täitmisega seotud teavitus, sh pressiteated, tellijale viitamine reklaamis või võrguväljaandes, on lubatud tellija sõnaselgel kirjalikku taasesitamist võimaldavas vormis e-kirjaga antud nõusolekul.

8.	Poolte vastutus

8.1	Täitja vastutab igasuguse lepingurikkumise eest, eelkõige kui teenus ei vasta lepingus ja selle lisades kokkulepitud nõuetele. Teenus loetakse muu hulgas mittevastavaks juhul, kui täitja ei esita teenuse osutamise kohta nõuetekohast dokumentatsiooni, ei anna seda tähtajaks üle, ei osuta seda nõuetekohaselt või jätab tellijale lepingu täitmise kohta informatsiooni esitamata vms.
8.2	Kui täitja rikub lepingust tulenevat kohustust, mille heastamine on võimalik, on tellijal õigus esitada täitjale nõue rikkumise kõrvaldamiseks (edaspidi ka pretensioon), andes täitjale rikkumise kõrvaldamiseks mõistliku tähtaja (sõltuvalt teenuse iseloomust, rikkumise asjaoludest jms). Kirjeldatud pretensiooni tegemist kohaldatakse vaid selliste rikkumiste korral, mille puhul tellija seda kohustuse olemusest tulenevalt mõistlikuks peab ja kui tal on heastamise vastu huvi. Kui täitja pretensioonist tulenevat kohustus selleks antud tähtaja jooksul ei täida, peab täitja maksma tellijale leppetrahvi kuni 0,5% hankelepingu maksumusest iga viivitatud päeva eest kuid mitte rohkem kui 50% hankelepingu maksumusest. Kui heastamine ei ole võimalik või tellijal puudub selle vastu huvi, peab täitja maksma tellijale leppetrahvi 5% hankelepingu maksumusest.
8.3	Kui täitja ületab teenuse osutamise või üleandmisel lepingus kokku lepitud tähtpäeva, on tellijal õigus nõuda täitjalt leppetrahvi, mille suurus on kuni 0,25% hankelepingu hinnast iga viivitatud päeva eest.
8.4	Konfidentsiaalsusnõude rikkumise korral on tellijal õigus nõuda ja täitjal kohustus maksta leppetrahvi kuni 10 000 eurot iga vastava juhtumi korral.
8.5	Juhul, kui tellija viivitab arve tasumisega, on täitjal õigus nõuda tellijalt võlaõigusseaduse § 113 lõikes 1 sätestatud viivist tähtajaks tasumata summalt iga tasumisega viivitatud päeva eest kuni 0,25% päevas tingimusel, et viivitusest on tellijale teada antud 30 päeva jooksul selle tekkimisest. Viivise kogusuurus ei ületa 10% viivituses oleva summa suurusest.
8.6	Lepinguga võetud kohustuste mittetäitmise või mittenõuetekohase täitmisega tellijale ja kolmandatele isikutele tekitatud kahju korral kohustub täitja taastama kahju tekitamisele eelnenud olukorra või hüvitama tellija poolt olukorra taastamiseks kantud kulud.
8.7	Leppetrahvid ja viivised tasutakse 28 päeva jooksul vastava nõude saamisest arvates. Tellijal on õigus arvestada tellija poolt esitatud leppetrahvi nõuete summad ja kahjuhüvitiste summad maha täitjale tasumisele kuuluvast tasust.
8.8	Leppetrahvide ja viiviste nõudeõigus on 180 päeva alates vastava rikkumise avastamisest arvates.
8.9	Leppetrahv on kokkulepitud kohustuse täitmise tagamiseks, mitte kohustuse täitmise asendamiseks. Leppetrahvi nõudmine ei võta tellijalt õigust nõuda täiendavalt lepingu rikkumisega tekitatud kahju hüvitamist.

9.	Lepingu lõpetamise alused

9.1	Tellija annab lepingu(st) ülesütlemisel/taganemisel täitjale mõistliku tähtaja lepingu täitmiseks, mis ei või üldjuhul olla pikem kui 30 päeva. Lepingu täitmiseks antav tähtaeg ei vabasta poolt vastutusest kohustuse rikkumise eest.
9.2	Tellija ei ole kohustatud lepingu(st) ülesütlemisel/taganemisel andma tähtaega lepingu täitmiseks olulise lepingurikkumise korral. Sel juhul esitab tellija täitjale mõistliku aja jooksul olulisest lepingurikkumisest teadasaamisest arvates kirjaliku lepingu ülesütlemis-/taganemisavalduse. Lepingu(st) ülesütlemine/taganemine loetakse toimunuks täitja poolt ülesütlemis-/taganemisavalduse kättesaamisest.
9.3	Lepingu täitmiseks antud täiendava tähtaja möödumisel võib tellija esitada täitjale kirjaliku lepingu(st) ülesütlemise avalduse või taganemisavalduse. Lepingu(st) ülesütlemine või taganemine loetakse toimunuks täitja poolt ülesütlemise avalduse või taganemisavalduse kättesaamisest arvates. Lepingu(st) ülesütlemise avaldust või taganemisavaldust ei ole vaja esitada, kui täiendava tähtaja andmisel on tellija eelnevalt kirjalikult selgitanud, et tähtaja jooksul lepingujärgse kohustuse täitmata jätmisel ütleb tellija lepingu üles/taganeb tellija lepingust. Sel juhul lõpeb leping tellija poolt lepingu täitmiseks määratud tähtaja möödumisel ja tingimusel, et täitja ei ole pakkunud tellijale kohast täitmist.
9.4	Poolel on õigus leping täiendava tähtajata üles öelda või lepingust taganeda, kui teine pool on lepingust tulenevaid kohustusi oluliselt rikkunud (oluline lepingurikkumine). Oluliste lepingurikkumistega on muuhulgas tegemist, kui:

9.4.1	rikutakse lepingust tulenevaid kohustusi tahtlikult või raske hooletuse tõttu;
9.4.2	täitja on jätnud tellija poolt antud täiendava tähtaja jooksul oma kohustused täitmata;
9.4.3	täitja edastab tellijale teate täitmisest keeldumise kohta;
9.4.4	esitatakse valeteavet või võltsitud andmeid;
9.4.5	rikutakse konfidentsiaalsuskohustust;
9.4.6	kohustuse rikkumine annab tellijale mõistliku põhjuse eeldada, et täitja ei täida kohustust ka edaspidi;
9.4.7	täitjal esineb lepingu perioodil seadusrikkumisi lepingu esemeks oleva teenuste osutamisega.

9.5	Tellijal on õigus leping erakorraliselt üles öelda, kui täitja suhtes on tehtud pankrotiotsus või on algatatud likvideerimisprotsess või täitjal lõppevad lepingu täitmiseks vajalikud load ning lubade pikendamine ei ole võimalik temast sõltumata asjaoludel.
9.6	Tellijal on õigus leping igal ajal üles öelda või lepingust taganeda, teatades sellest täitjale vähemalt 90 päeva ette.
9.7	Ülesütlemisel ei ole pooled kohustatud lepingut täitma. Pooled on lepingu üles ütlemisel või taganemisel kohustatud tagastama teineteisele lepingu lõpetamisele järgneva aja kohta juba ette üleantud võlaõigusseaduses sätestatud korras.

10.	Kontaktisikud

10.1	Tellija kontaktisik lepinguga seotud küsimustes on vastava valdkonna kategooriajuht  Maia Prunt, tel 5554 6781, e-post maia.prunt@rkik.ee, lepingud@rkik.ee.
10.2	Tellimuste esitaja on tellija kontaktisik, ostu projektijuht või tellija kontaktisiku poolt volitatud isikud.
10.3	Täitja kontaktisik lepingu jooksva täitmise osas on  Janek Eks, e-post janek@moisaait.ee, tel 5668 9049.
10.4	Kõik teated, millel ei ole õiguslikku tagajärge võivad olla esitatud kirjalikku taasesitamist võimaldavas vormis ning peavad olema adresseeritud lepingu kontaktisikutele kui lepingus ei ole sätestatud teisiti.
10.5	Kontaktisiku või muude andmete muutumisest teatab pool ühepoolse avaldusega teisele poolele viivitamata, hiljemalt 5 päeva jooksul muudatuse toimumisest arvates. Nimetatud teadet ei loeta lepingu muudatuseks.
	
11.	Lõppsätted

11.1	Leping jõustub tellija poolsest allkirjastamisest ning kehtib 48 kuud jõustumisest arvates.
11.2	Lepingu täitmise keel on eesti keel, kui pooled ei ole kokku leppinud teisiti.
11.3	Lepingu täitmisel ja lepingust tulenevate vaidluste korral lähtutakse Eesti Vabariigi õigusaktidest, kui pooled ei ole kokku leppinud teisiti.
11.4	Pooled on kokku leppinud võtta tarvitusele kõik abinõud omavaheliste erimeelsuste lahendamiseks läbirääkimiste teel. Kokkuleppele mittejõudmisel lahendatakse vaidlus vastavalt Eesti Vabariigi õigusele Harju Maakohtus, väljaarvatud kui pooled on kokku leppinud teisiti.
11.5	Lepingu üksiku sätte kehtetus ei too kaasa kogu lepingu või lepingu teiste sätete kehtetust.
11.6	Kumbki pool ei oma õigust oma lepingulisi õigusi ja kohustusi üle anda kolmandatele isikutele teise poole kirjaliku nõusolekuta.
11.7	Sõlmitud lepingu muutmises võib kokku leppida riigihangete seaduses toodud alustel ja mahus.
11.8	Lepingu muudatused kehtivad juhul, kui need on vormistatud kirjalikult. Kirjaliku vorminõude mittejärgimisel on lepingu muudatused tühised. Kõik lepingu muudatused jõustuvad pärast nende allkirjastamist poolte poolt või poolte määratud tähtajal. 
11.9	Lepinguga seotud teated edastatakse teisele poolele lepingus märgitud e-posti või postiaadressil. Aadressi muutusest on pool kohustatud koheselt informeerima teist poolt.
11.10	Poolte vaheliste õiguslikku tähendust omavate teadete ja muu info edastamine peab toimuma kirjalikult või e-posti teel digitaalselt allkirjastatuna. Teatis loetakse kätte saaduks ka juhul, kui see on edastatud postiasutuse poolt tagasisaadetava väljastusteatega lepingus tähendatud aadressil ja teate posti panemisest on möödunud 5 päeva. E-posti teel teate saatmise korral loetakse teade kätte saaduks järgmisel päeval.
11.11	Käesolev leping on allkirjastatud digitaalselt mõlema poole poolt ning edastatud allkirjadega mõlemale poolele.

12.	Lisad

12.1	Lisa 1. Tehniline kirjeldus;
12.2	Lisa 2. Vorm A asukoha andmed;
12.3	Lisa 3. Julgeolekutingimused koos lisadega.

TELLIJA:

(allkirjastatud digitaalselt)

Magnus-Valdemar Saar
peadirektor	
TÄITJA:

(allkirjastatud digitaalselt)

Janek Eks
juhatuse liige